3. स्कूल भवन का इस्तेमालः नियमों के तहत स्कूल के भवन का इस्तेमाल केवल शिक्षा और कौशल के विकास के लिए ही किया जा सकता है। फिर भी कई स्कूलों का इस्तेमाल सामुदायिक भवन, मतदान केंद्र और प्राकृतिक विपदा में आसरे के तौर पर भी किया जाता है। कुछ सरकारी स्कूलों में तो सरकार ने स्कूल का समय खत्म हो जाने के बाद स्कूल भवन में कम्प्यूटर प्रशिक्षण, जीवन-कौशल की अन्य क्लासों और ट्रेनिंग सेंटर की इजाजत दे रखी है ताकि इससे मिलने वाली राशि स्कूल के लिए इस्तेमाल की जा सके। जब तक स्कूल से जुड़े अधिकारियों (स्कूल प्रबंधन कमेटी सहित) को नहीं लगता कि स्कूल का शिक्षा का मूल उद्देश्य प्रभावित हो रहा है, ऐसे विकल्पों को हटाना समझदारी नहीं होगा।